alexandrainst/scandi-wiki huggingface dataset:
Ásgeir Sigurðsson (kvikmyndagerðarmaður)

| fæðingardagur  = 
| fæðingarstaður = 
| dauðadagur     = 
| dauðastaður    = , 
| orsök_dauða    = 
| verðlaun       = 
| þekkt_fyrir    = 
| stjórnmálaflokkur = 
| starf          = Leikari,kvikmyndaleikstjóri,handritshöfundur
| trú            = 
| maki           =  
| börn           = 
| foreldrar      = 
| undirskrift    = 
}}

Ásgeir Sigurðsson (f. 9. maí 2000) er íslenskur leikari, leikstjóri og handritshöfundur. Fyrsta kvikmynd eftir Ásgeir í fullri lengd er Harmur (2021) þ.s. hann er leikstjóri ásamt Antoni Karli Kristensen, handritshöfundur, framleiðandi og fer með aðalhlutverk. Ásgeir gerði þættina Bömmer fyrir RÚV núll.

Kvikmyndir 

 Harmur (2021)

Tilvísanir

Tenglar 
 

Íslenskir kvikmyndaleikstjórar
Fólk fætt árið 2000
Algalíf

Algalíf er íslenskt líftæknifyrirtæki sem stofnað var árið 2012. Það framleiðir náttúrulegt astaxanthín úr örþörungum. Efnið er einkum vinsælt í fæðubótaefni vegna margþættrar virkni en er einnig að einhverju leyti notað í snyrtivörur.  Efnið hefur verið nokkuð rannsakað. 

Náttúlegt astaxanthín er efnið sem meðal annars gefur laxi rauðan lit. Það er nokkuð notað í laxeldi. Yfirgnæfandi meirihluti fiskeldisfyrirtækja í veröldinni notast þó við kemíska útgáfu af astaxanthíni sem eingöngu er litarefni en hefur ekki sömu jákvæðu heilsufarslega áhrif og náttúrulegt astaxanthín. Gervi (e.synthetic) astaxanthín er kemískt efni og unnið úr jarðolíu. 

Forstjóri Algalífs er Orri Björnsson, en hann hefur leitt uppbygginguna frá upphafi. 

Fyrirtækið er staðsett að Bogatröð 10 á Ásbrú í Reykjanesbæ. Starfsmenn eru rúmlega 50. Algalíf er stærsti framleiðandi á náttúrulegu astaxanthíni í Evrópu. Árið 2020 var tilkynnt um full fjármagnaða fjögurra milljarða króna stækkun fyrirtækisins.  Framleiðsla mun rúmlega þrefaldast út 1.500 kg af hreinu astaxanthíni í rúmlega 5.000 kg. Húsnæðið mun stækka úr 5.500 m² í 7.500 m² og fjöldi starfa verða til, bæði tímabundin og varanleg. Eftir stækkun verður Algalíf stærsti framleiðandi á náttúrlegu astaxanthíni í heimi. Fyrsta skóflustunga var tekin í júní 2021 og verkið er komið vel á veg. Þegar er risið yfir 3.000 m² gróurhús og einnig rúmlega 3.000 m² stálgrindarhúsi.

Langmest af framleiðslunni er seld sem hráefni til fyrirtækja víða um heim en Algalíf selur þó örlítið í neytendaumbúðum innanlands undir eigin vörumerki (Iceland Harvest) og einnig er astaxanthín frá Algalíf í vörum annarra íslenskra framleiðenda. Helstu markaðssvæðin eru í Norður-Ameríku, Evrópu og Asíu. Algalíf tekur árlega þátt í fjölmörgum vörusýningum. Markaðsstjóri Algalífs er Svavar Halldórsson.

Vörur Algalífs eru vottaðar kolefnishlutlausar og fyrirtækið fylgir strangri umhverfisstefnu. Fyrirtækið hefur hlotið fjölda verðlauna og viðurkenninga, m.a. sem besti framleiðandi á náttúrulegu astaxanthíni í heiminum árið 2021.

Tilvísanir

Íslensk fyrirtæki
Vetraríþrótt

Vetraríþrótt er íþrótt sem er stunduð á og í snjó og ís. Flestar vetraríþróttir fela í sér notkun skauta, skíða eða sleða. Áður voru þessar íþróttir bundnar við staði þar sem frost er ríkjandi yfir vetrarmánuðina, en síðustu áratugi hafa gervisnjór og skautahallir skapað möguleika til iðkunar vetraríþrótta á fleiri stöðum og yfir fleiri mánuði en áður.

Algengar einstaklingsíþróttir eru skíðaganga, alpagreinar, snjóbretti, skíðastökk, skautahlaup, listdans á skautum, magasleði, bobbsleði, skíðaratleikur og snjósleðakeppni.

Algengar hópíþróttir eru íshokkí, ringette, broomball, ísbandý og krulla. Íshokkí er vinsælasta vetrarhópíþróttin miðað við fjölda þátttakenda, en ísbandý er í öðru sæti.

Vetrarólympíuleikarnir eru eitt stærsta vetraríþróttamót heims.

Tilvísanir
Skjaldsveinn

Skjaldsveinn var á miðöldum ungur maður sem sá um skjöld og brynju riddara og hélt stríðshesti hans. Upphaflega voru skjaldsveinar unglingspiltar sem hugðust sjálfir gerast riddarar. Piltar gátu gerst vikapiltar við 7 ára aldur og orðið skjaldsveinar 14 ára. Stundum báru skjaldsveinar líka merki riddarans í orrustu.

Frá miðöldum til okkar daga hafa óðalsbændur án formlegs aðalstitils gjarnan verið kallaðir „skjaldsveinar“ (enska: squire, stytting úr frönsku esquire) í Bretlandi. Titillinn tengist þannig landeigendum í sveitum sem bjuggu á herragarði eða stærsta húsinu í þorpi. Slíkir skjaldsveinar geta tengst aðalsfjölskyldum og átt eigin skjaldarmerki. Skjaldsveinninn er þá eins konar aðalstitill, hærra settur en herramaður en lægra settur en riddari. Í Skotlandi er lávarður (laird) hliðstæður titill.

Í ensku er Esquire (stytt Esq.) kurteisistitill sem í dag er oftast settur aftan við nafn karlmanna af aðalsættum eða hátt settra embættismanna eins og dómara og lögmanna.

 
Hefðarfólk
Miðaldir
Kristín Pálsdóttir

| fæðingardagur  = 
| fæðingarstaður = Kaupmannahöfn, Danmörku
| dauðadagur     = 
| dauðastaður    = , 
| orsök_dauða    = 
| verðlaun       = 
| þekkt_fyrir    = 
| stjórnmálaflokkur = 
| starf          = Kvikmyndaleikstjóri,handritshöfundur
| trú            = 
| maki           =  
| börn           =   
| foreldrar      = 
| undirskrift    = 
}}

Kristín Bergþóra Pálsdóttir (f. 7. desember 1948) er íslensk kvikmyndargerðarkona, kvikmyndaleikstjóri og handritshöfundur. Kristín útskrifaðist úr Menntaskólanum á Akureyri árið 1968. Kristín lærði svo í Kvikmyndaskóla Lundúna (London Film School, þá London International Film School).

Kvikmyndir 

 Skilaboð til Söndru (1983)
 Ævintýri á Norðurslóðum (1992)

Tilvísanir

Tenglar 
 

Fólk fætt árið 1948
Íslenskir kvikmyndaleikstjórar
Acer laevigatum

Acer laevigatum er sígrænt lauftré af ættkvísl hlyna (Acer) sem er frá Nepal, Myanmar, norður Indlandi (Arunachal Pradesh, Sikkim), Víetnam og suður Kína (Guizhou, Hong Kong, Hubei, Shanxi, Sichuan, Tíbet, Yunnan). Hann verður um 10 til 15 m hár.

Tilvísanir

Hlynir
Acer oligocarpum

Acer oligocarpum er lauftré af ættkvísl hlyna (Acer) sem er frá Kína (Tíbet og Yunnan). Hann verður að 12 m hár.

Tilvísanir

Hlynir
Bláturnablús

Bláturnablús er 5. breiðskífa Gillons, en það er flytjandanafn Gísla Þórs Ólafssonar. Platan kom út á streymisveitum þann 22. febrúar 2022 og var fáanleg á vínyl þann 23. maí 2022.

Á plötunni eru 9 lög og textar eftir Gísla Þór Ólafsson.

Upptökur fóru fram í Stúdíó Benmen á Sauðárkróki 2020-2021 og var upptökustjórn í höndum Sigfúsar Arnars Benediktssonar.

Mynd á umslagi: Óli Þór Ólafsson.

Fyrstu kynningarlög plötunnar komu út á 7" smáskífu haustið 2020, en um var að ræða frumútgáfu Gillons á vínyl og á Spotify. Smáskífan inniheldur lögin Lukkuklukkur og Á hárréttum tíma. Þann 1. janúar 2021 kom annað kynningarlag plötunnar út, lagið Fíll og köttur og var það í fyrsta skiptið sem Gísli gaf út lag á afmælisdeginum sínum. Þann 22. apríl sama ár kom svo út þriðja kynningarlagið, lagið Má ekki elska þig. Fjórða kynningarlagið kom svo út á afmælisdegi höfundar, þann 1. janúar 2022 og nefnist það Tímaglas.

Lagalisti 
Lukkuklukkur
Vertu þér í vil
Tímaglas
Má ekki elska þig
Fíll og köttur
Bláturnablús
Kaðalskikkjur
Á hárréttum tíma
Engirauð tár

Hljóðfæraleikur 
 Gísli Þór Ólafsson
 Sigfús Arnar Benediktsson
 Sigurlaug Vordís Eysteinsdóttir: Söngur í laginu Engirauð tár
 Emelíana Lillý Guðbrandsdóttir: Söngur í laginu Engirauð tár
 Eysteinn Ívar Guðbrandsson: Söngur í laginu Engirauð tár

Umfjöllun 
Jens Guð fjallar um plötuna á bloggsíðu sinni 23. október 2022 https://jensgud.blog.is/blog/jensgud/entry/2283545/

Íslenskar breiðskífur
Karolina Lewicka

Karolina Lewicka (f. 6. maí 1975) er pólsk-kanadískur kvikmyndaleikstjóri, handritshöfundur og framleiðandi. Karolina útskrifaðist úr The Poznan University of Economics and Business í Póllandi. Hún nam einnig viðskiptafræði við Torontóháskólann (The University of Toronto) í Kanada. Hún var handritshöfundur og framleiðandi af hinni margverðlaunuðu heimildarmynd Reiði guðanna (2006) ásamt Jóni Einarssyni Gústafssyni sem segir af gerð kvikmyndarinnar Bjólfskviðu (2005) eftir Sturlu Gunnarsson.

Kvikmyndir 

 In a Heartbeat (2010) (Stuttmynd)
 Skuggahverfið (2020)

Tilvísanir

Tenglar 
 

Pólskir kvikmyndaleikstjórar
Fíflsmát

Fíflsmát er stysta mögulega mát sem hægt er að gera. Venjulega er þessi aðferð með hvorum sem er litnum kölluð þessu nafni. Þar sem hægt er að ná mátinu í 2 leikjum með svörtum en 3 með hvítum er fíflsmát með svörtum stysta mögulega mát. Næstfljótlegasta mátunaraðferðin er nefnd smalamát.

Skákgildrur
Kanaríeyjastraumurinn

Kanaríeyjastraumurinn er hafstraumur sem er hluti af Norður-Atlantshafshringstraumnum. Þessi jaðarstraumur rennur í suðurátt við vesturströnd Norður-Afríku og síðan suðvestur til Senegal þar sem hann snýr í vestur og verður hluti af Norður-Miðbaugsstraumnum. Straumurinn er kenndur við Kanaríeyjar sem liggja í honum miðjum. Ekman-flutningur við strönd Marokkó veldur uppstreymi og skapar auðug fiskimið.

Atlantshaf
Hafstraumar
Kanaríeyjar
Landfræði Marokkó
Henrietta Swan Leavitt

Henrietta Swan Leavitt (4. júlí 1868 – 12. desember 1921) var bandarískur stjörnufræðingur. Hún lærði við Harvard-háskóla (Radcliffe College) og starfaði sem reiknari á Stjörnuathugunarstöð Harvard-háskóla. Hún átti að skoða ljósmyndir til að mæla og skrá birtustig stjarna. Í þessari vinnu uppgötvaði hún tengsl milli birtustigs og púlslotu sefíta. Þessi uppgötvun varð til þess að stjörnufræðingar fengu „staðalkerti“ sem hægt var að nota til að mæla fjarlægðir til annarra stjörnuþoka.

Áður en Leavitt uppgötvaði lotulýsilögmálið byggðust aðferðir stjörnufræðinga til að mæla fjarlægðir á hliðrun og þríhyrningamælingum. Hægt er að nota slíkar aðferðir fyrir fjarlægðir upp að nokkur hundruð ljósárum. Aðferð Leavitt gerði stjörnufræðingum kleyft að mæla fjarlægðir upp á 20 milljónir ljósára. Meðal annars vegna þessa er nú vitað að okkar eigin stjörnuþoka, Vetrarbrautin, er um 100.000 ljósár í þvermál. Síðar meir notaði Edwin Hubble lotulýsilögmálið ásamt rauðvikum sem Vesto Slipher hafði fyrstur mælt, til að sanna að alheimurinn væri að þenjast út (sjá lögmál Hubbles).

Leavitt barðist við veikindi sem trufluðu vísindastarf hennar við stjörnuathugunarstöðina og hún missti smám saman heyrn. Hún lést aðeins 53 ára úr magakrabba. Loftsteinninn 5383 Leavitt og Leavitt-gígurinn á tunglinu heita eftir henni.

Tilvísanir 

Bandarískir stjarnfræðingar
Hryðjuverkin á Balí árið 2002

Hryðjuverkin á Balí árið 2002 áttu sér stað 12. október í ferðamannahverfum í Kuta, Balí, Indónesíu. Árásin var gerð af meðlimum Jemaah Islamiyah, íslömskum hryðjuverkahópi og bandamönnum Al-Kaída.

Dauðsföll eftir þjóðerni

Heimildir

Balí
Íslömsk hryðjuverk
Hryðjuverk í Indónesíu
Acer sino-oblongum

Acer sino-oblongum er lauftré af ættkvísl hlyna (Acer) sem er frá suðuraustur Kína (Hong Kong og Guangdong). Hann verður um 7 m hár.

Tilvísanir

Hlynir
Acer wangchii

Acer wangchii er sígrænt lauftré af ættkvísl hlyna (Acer) sem er frá suðvestur Kína(Guangxi og Guizhou). Hann verður um 15 m hár.

Tilvísanir

Hlynir
Acer calcaratum

Acer calcaratum er lauftré af ættkvísl hlyna (Acer) sem er frá norðurhluta Indókína (Myanmar, Tæland og Víetnam og suður Kína (Yunnan (sjaldgæf)). Hann verður um 7 m hár.

Tilvísanir

Hlynir
Acer wilsonii

Acer wilsonii er lauftré af ættkvísl hlyna (Acer) sem er frá Kína.  Hann verður um 10 til 15 m hár.

Tilvísanir

Hlynir
Acer campbellii

Acer campbellii er lauftré af ættkvísl hlyna (Acer) sem er frá Bútan, norður Indlandi, Myanmar, Nepal, Víetnam og Kína (Sichuan, Xizang, Yunnan). Hann verður um 15 m hár.

Tilvísanir

Hlynir
Acer confertifolium

Acer confertifolium er lítið tré eða runni af ættkvísl hlyna (Acer) sem er frá suðaustur Kína(Fujian, Guangdong og Jiangxi). Hann verður að 4 m hár.

Tilvísanir

Hlynir
Acer elegantulum

Acer elegantulum er lauftré af ættkvísl hlyna (Acer) sem er frá austur Kína (Anhui, Fujian, Guangxi, Guizhou, Hunan, Jiangxi, Zhejiang). Hann verður um 15 m hár.

Tilvísanir

Hlynir
Acer erianthum

Acer erianthum er lauftré af ættkvísl hlyna (Acer) sem er frá Kína (Gansu, Guangxi, Hubei, Shaanxi, Sichuan og Yunnan). Hann verður um 15 m hár.

Tilvísanir

Hlynir
Niceair

Niceair er flugfélag sem er með starfsemi á Akureyri. Áætlað er að fljúga til Bretlands, Danmerkur og Spánar í 150 sæta Airbus-vél. Fyrsta ferð var í júní, 2022. Vandræði voru með Bretlandsflug og var þeim aflýst vegna flækju alþjóðasamninga vegna Brexit.

Hluthafar í félaginu eru fyrirtæki, einstaklingar og stofnanir, þar á meðal KEA og Kaldi.

Tilvísanir

Íslensk flugfélög
Akureyri
Stofnað 2022
Navtex

Navtex (úr ensku: Navigational Telex) er sjálfvirk fjarskiptaþjónusta á millitíðni sem sendir út stafrænar veðurspár og öryggistilkynningar til skipa á sjó. Navtex-skilaboð eru send út frá Navtex-stöðvum á fjögurra tíma fresti frá miðnætti. Hver stöð fær fastan 10 mínútna glugga til að senda boðin út. Navtex-móttakarar um borð í skipum prenta skilaboðin út eða sýna á skjá. Jörðinni er skipt í 16 Navtex-svæði þar sem sent er út ýmist á 424, 490 eða 518 kHz tíðni. Svæði 1 nær til dæmis yfir Norður-Atlantshaf, Norðursjó og Eystrasalt og þar er sent út á 518 kHz. Á Íslandi er ein Navtex-sendistöð, staðsett í Grindavík.

Kosturinn við Navtex miðað við aðra tækni sem byggist á VHF-bylgjum er að útsendingin næst á mjög stóru svæði. Síðustu ár hafa tæki sem nýta sér samskipti um gervihnött tekið við þessu hlutverki. Navtex er hluti af GMDSS-staðlinum um öryggisfjarskiptakerfi á sjó.

Fjarskipti
Siglingafræði
Sjálfvirkt auðkenniskerfi

Sjálfvirkt auðkenniskerfi eða AIS (úr ensku: Automatic identification system) er kerfi fyrir sjálfvirka rakningu ferða skipa og báta. Kerfið notast við sendiviðtæki um borð í skipum og á landi á vegum skipaumferðarþjónusta. Með AIS geta skipaumferðarþjónustur og einstök skip og bátar fylgst með skipaumferð í námunda við sig sem dregur úr hættu á árekstrum. AIS-kerfin eru viðbót við ratsjá sem er líka notuð til að koma auga á hættu á árekstrum. ADS-útvarp er hliðstætt kerfi fyrir flugumferð.

AIS-kerfi senda út auðkenni skips, staðsetningu, ferð og stefnu. Gögnin er hægt að birta á kortaskjá, til dæmis með rafrænu sjókorta- og upplýsingakerfi um borð í öðrum skipum. AIS er mikilvægt öryggistæki fyrir vaktstöður og fyrir strandgæslur að fylgjast með skipaumferð. AIS byggist á VHF-sendiviðtækjum og GPS-staðsetningartækjum og getur tengst öðrum nemum, eins og snúðáttavita og beygjuhraðanema. Rakning skipa með AIS-senda fer fram í gegnum landstöðvar eða í vaxandi mæli með gervihnöttum sem geta numið AIS-merki þegar skipið er utan VHF-færis.

AIS var þróað á 10. áratug 20. aldar sem skammdrægt rakningarkerfi. Lárétt drægni AIS-útsendinga er aðeins um 74 km. Skip detta því út af AIS-kerfum í landi þegar þau eru komin úr landsýn. Eftir 2005 hófu sumir gervihnettir að nema AIS-merki þar sem lóðrétt drægni er miklu meiri, eða um 400 km. 

Í Alþjóðasamningi um öryggi mannslífa á hafinu er krafa um að öll atvinnuskip yfir 300 tonn séu með AIS-sendiviðtæki og öll farþegaskip óháð stærð. Áhafnir skipa geta slökkt á AIS-sendiviðtækjunum af ýmsum ástæðum, en það getur kostað afskipti strandgæslu á viðkomandi hafsvæði.

Tenglar 
 Vesselfinder - vefsíða sem sýnir AIS-gögn.

Siglingatæki
Fjarskipti
Sjóöryggi
Dýptarmælir

Dýptarmælir er heiti á ýmsum tækjum og aðferðum til að mæla dýpt í vatni. Dýptarmælar eru notaðir við dýptarmælingar sem kortleggja botn vatna og hafsvæða. Á sjókortum eru dýptarlínur sem byggjast á dýptarmælingum. Áður fyrr var alengt að sýna dýpt í föðmum, en nú er metrakerfið notað víðast hvar.

Hefðbundnir dýptarmælar notast við einhvers konar lóð og línu eða stöng. Slíkar mælingar eru enn notaðar þegar farið er um grynningar. Faðmurinn dregur heiti sitt af því að línan var mæld með því að halda henni milli útréttra arma og telja svo fjölda slíkra „faðma“. Á 19. öld var farið að þróa bæði tæki og staðla til dýptarmælinga. Eitt slíkt tæki notaðist til dæmis við mæli sem snerist þar til hann lenti á botninum þannig að hægt var að lesa af honum dýptina þegar hann var tekinn upp. Á fyrri hluta 20. aldar urðu rafræn bergmálsdýptarmælingatæki smám saman algengasta aðferðin til dýptarmælinga um borð í skipum. Fiskileitartæki er sérstök tegund af bergmálsdýptarmæli sem er notað við fiskveiðar.

Dýptarmælingar
Siglingatæki
Rafrænt sjókort

Rafrænt sjókort eru stafræn sjókortagögn frá sjómælingstofnun sem ætluð eru til sýningar á tölvuskjá. Rafræn sjókorta- og upplýsingakerfi eru með rafræn sjókort sem uppfylla staðalinn S-57 frá Alþjóðasjómælingastofnuninni. Opinber rafræn sjókort sem eru viðurkennd til notkunar í slíkum kerfum eru með rafrænni undirskrift og seld af viðurkenndum endursöluaðilum. Stundum er hægt að fá sömu kort eða rastakort byggð á sömu gögnum fyrir mun lægra verð eða í opnum aðgangi til notkunar í sjókortakerfum sem ekki uppfylla staðalinn og eru algeng í minni bátum og skemmtibátum.

Sjókort
Siglingafræði
Alþjóðasjómælingastofnunin

Alþjóðasjómælingastofnunin er alþjóðastofnun sem fæst við sjómælingar. Í janúar 2022 voru aðildarríki stofnunarinnar 97 talsins. Ísland gerðist aðili að stofnuninni árið 1957.

Markmið Alþjóðasjómælingastofnunarinnar er að tryggja að þau höf og vötn jarðar þar sem skipaumferð er séu vel könnuð og kortlögð. Helstu tæki sem stofnunin hefur til þess eru alþjóðastaðlar og leiðsögn til að samræma vinnu sjómælingastofnana um allan heim.

Stofnunin hefur áheyrnaraðild að Sameinuðu þjóðunum þar sem hún er alþjóðlega viðurkennt stjórnvald á sviði sjómælinga og sjókortagerðar. Oftast eru staðlar stofnunarinnar notaðir þegar vísað er til sjómælinga og sjókorta í alþjóðasamningum.

Tilvísanir 

Alþjóðastofnanir
Sjómælingar
Guðrún Ragnarsdóttir

| fæðingardagur  = 
| fæðingarstaður = 
| dauðadagur     = 
| dauðastaður    = , 
| orsök_dauða    = 
| verðlaun       = 
| þekkt_fyrir    = 
| stjórnmálaflokkur = 
| starf          = Leikstjóri,handritshöfundur
| trú            = 
| maki           =  
| börn           =   
| foreldrar      = 
| undirskrift    = 
}}

Guðrún Ragnarsdóttir (f. 6. febrúar 1953) er íslenskur leikstjóri og handritshöfundur. Fyrsta kvikmynd Guðrúnar í fullri lengd er Sumarbörn (2017) og hlaut hún INIS verðlaunin á Alþjóðlegu barnakvikmyndahátíðinni í Montreal (FIFEM) í Kanada.

Kvikmyndir 

 Konfektkassinn (2008) (Stuttmynd)
 Sumarbörn (2017)

Tilvísanir

Tenglar 
 

Íslenskir kvikmyndaleikstjórar
Fólk fætt árið 1953
Hverfisteinn

Hverfisteinn er brýningarsteinn, steinn sem snýst og er  notaður til að skerpa málmverkfæri eins og ljái, hnífa og axir. Slíkir steinar hafa verið notaðir frá fornöld. Hverfisteinar voru á hverjum bæ á Íslandi á þeim tímum þar sem ljáir voru notaðir og voru þeir oftast fótknúnir.

Heimild
 Sarpur Hverfisteinn aðfang nr. 1793864
Verkfæri
Anton Karl Kristensen

| fæðingardagur  = 
| fæðingarstaður = 
| dauðadagur     = 
| dauðastaður    = , 
| orsök_dauða    = 
| verðlaun       = 
| þekkt_fyrir    = 
| stjórnmálaflokkur = 
| starf          = Kvikmyndaleikstjóri,handritshöfundur
| trú            = 
| maki           =  
| börn           = 
| foreldrar      = 
| undirskrift    = 
}}

Anton Karl Kristensen (f. 12. október 1998) er íslenskur leikstjóri og handritshöfundur. Fyrsta kvikmynd eftir Anton í fullri lengd er Harmur (2021) þ.s. hann er leikstjóri og klippari ásamt Ásgeiri Sigurðssyni og einnig framleiðandi og stjórnandi kvikmyndatöku. Anton nam kvikmyndagerð við New York kvikmyndaháskóla (New York Film Academy).

Kvikmyndir 

 Delivery (2019) (Stuttmynd)
 Harmur (2021)

Tilvísanir

Tenglar 
 

Íslenskir kvikmyndaleikstjórar
Fólk fætt árið 1998
Gaukur Úlfarsson

| fæðingardagur  = 
| fæðingarstaður = 
| dauðadagur     = 
| dauðastaður    = , 
| orsök_dauða    = 
| verðlaun       = 
| þekkt_fyrir    = 
| stjórnmálaflokkur = 
| starf          = Kvikmyndagerð
| trú            = 
| maki           =  
| börn           =   
| foreldrar      = 
| undirskrift    = 
}}

Gaukur Úlfarsson (f. 11. september 1973) er íslenskur kvikmyndagerðarmaður og kvikmyndaleikstjóri. Gaukur leikstýrði þáttunum Sjáumst með Silvíu Nótt frá árinu 2005 með gelgjunni Silvíu Nótt. Gaukur leikstýrði einnig þáttunum Djók í Reykjavík frá árinu 2018 með Dóra DNA.

Kvikmyndir 

 Teipið gengur (2008) (Heimildarmynd)
 Gnarr (2010) (Heimildarmynd)
 Þorsti (2019)

Tilvísanir

Tenglar 
 

Íslenskir kvikmyndaleikstjórar
Fólk fætt árið 1973
Inga Lísa Middleton

| fæðingardagur  = 
| fæðingarstaður = 
| dauðadagur     = 
| dauðastaður    = , 
| orsök_dauða    = 
| verðlaun       = 
| þekkt_fyrir    = 
| stjórnmálaflokkur = 
| starf          = Ljósmyndari,kvikmyndargerðarkona
| trú            = 
| maki           =  
| börn           =   
| foreldrar      = 
| undirskrift    = 
}}

Inga Lísa Middleton Rose (f. 9. desember 1964) er íslenskur ljósmyndari og kvikmyndagerðarkona.

Kvikmyndir 

 Ævintýri á okkar tímum (1992) (Stuttmynd)
 Í draumi sérhvers manns (1995)
 Villiljós (2001)
 Búi (2016) (Stuttmynd)
 Óskin (2020) (Stuttmynd)

Tenglar 
 

Íslenskar listakonur
Íslenskir ljósmyndarar
Íslenskir kvikmyndaleikstjórar
Fólk fætt árið 1964
Guadalajara (Mexíkó)

Guadalajara er höfuðborg Jalisco-héraðs í Mexíkó með um 1,4 milljón íbúa. Á stórborgarsvæðinu búa yfir 5 milljónir. (2020)

Borgir í Mexíkó
Jalisco
Guadalajara

Guadalajara getur átt við: 
 Guadalajara, borg í Mexíkó.
 Guadalajara, hérað á Spáni.
 Guadalajara, borg á Spáni og höfuðborg samnefnds héraðs.

Aðgreiningarsíður
Acer fenzelianum

Acer fenzelianum er lauftré af ættkvísl hlyna (Acer) sem er frá Kína (Yunnan) og Víetnam. Hann getur orðið allt að 20 m hár.

Tilvísanir

Hlynir
Heinrich von Handel-Mazzetti

Heinrich von Handel-Mazzetti (fæddur 19da febrúar 1882 í Vín – látinn 1ta febrúar 1940), var austurrískur grasafræðingur sem var þekktastur fyrir útgáfur sínar um flóru Kína og leiðangra þangað (1914-1918). Frænka hans var rithöfundurinn Enrica von Handel-Mazzetti (1871-1955).

Nafn hans er stytt í "Hand.-Mazz." í nafngiftum.

Útgefið: 
 Naturbilder aus Südwest-China: Erlebnisse und Eindrücke eines österreichischen Forschers während des Weltkrieges. Österreichischer Bundesverlag für Unterricht, Wissenschaft und Kunst, Wien 1927.
 Das nordostbirmanisch-west-yünnanesische Hochgebirgsgebiet. Gustav Fischer Verlag, Jena 1927.
 Anthophyta (= Symbolae Sinicae. Botanische Ergebnisse der Expedition der Akademie der Wissenschaften in Wien nach Südwest-China 1914/1918. Band 7). Springer, Wien 1929 bis 1936.
 Mesopotamien. Reihe Vegetationsbilder. Fischer, Jena 1912.
 Kurdistan. Reihe Vegetationsbilder. Fischer, Jena 1912.
 Mittel-China. Reihe Vegetationsbilder. Fischer, Jena 1922.
 Hochland und Hochgebirge von Yünnan und Südwest-Setschwan. Mehrere Bände. Fischer, Jena.
 Monographie der Gattung Taraxacum, 1907.
 Die Vegetationsverhältnisse von Mesopotamien und Kurdistan. In: Wissenschaftliche Ergebnisse der Expedition nach Mesopotamien, 1910 (= Annalen des Naturhistorischen Museums in Wien. 28), Wien 1914, S. 48–111 (PDF).

Tilvísanir

Tenglar 
 Hand.-Mazz. IPNI

Austurrískir grasafræðingar
Acer miaoshanicum

Acer miaoshanicum er lauftré af ættkvísl hlyna (Acer) sem er frá suður Kína (Guizhou og Guangxi). Hann getur orðið allt að 4 m hár.

Tilvísanir

Hlynir
Vesturblokkin

Vesturblokkin er hugtak sem notað var lauslega yfir aðildarríki NATO í kalda stríðinu, auk hlutlausra landa sem horfðu frekar til Vesturlanda en Sovétríkjanna og Austurblokkarinnar. Til Vesturblokkarinnar töldust þannig Bandaríkin, Kanada, Ísland, Noregur, Bretland, Danmörk, Belgía, Holland, Frakkland, Portúgal, Lúxemborg, Vestur-Þýskaland og Ítalía. Tyrkland og Grikkland bættust í hóp NATO-ríkja árið 1952 og Spánn gerðist aðildarríki árið 1982. Lönd sem voru hlutlaus að nafninu til en töldust samt til Vesturblokkarinnar voru Svíþjóð, Írland og Austurríki.

Saga Evrópu
Vesturlönd
Kalda stríðið
Vetrarvegur

Vetrarvegur er vegkafli sem sérstaklega er ætlaður fyrir akstur í vetrarfærð. Vetrarvegir eru merktir með vegvísum, nánar tiltekið umferðarmerki F01.21 úr Reglugerð um umferðarmerki og notkun þeirra nr. 289/1995.

Vegir
Lúhansk

Lúhansk getur átt við: 
Lúhansk, borg í Úkraínu
Lúhansk, hérað/Oblast í austur-Úkraínu
Alþýðulýðveldið Lúhansk, óviðurkennt ríki aðskilnaðarsinna í Lúhansk-héraði sem lýsti yfir sjálfstæði árið 2014.

Aðgreiningarsíður